**2․7 Հարցեր և քննարկում**

Այս տեսանյութում կխեսենք Google Classroom-ում հարցեր տալու և քննարկում կազմակերպելու հնարավորության մասին։

Ինչպես գիտեք, էլեկտրոնային կրթության հիմնական դժվարություններից մեկը սոցիալականացման և ակտիվ քննարկումների ձևաչափեր ապահովելու մեջ է։ Սակայն կան որոշակի գործիքներ, որոնք թույլ են տալիս ինչ որ չափով փոխհատուցել այդ բացը։

Google Classroom-ի դեպքում մենք կարող ենք ստեղծել Question կամ հարց։ Ձեզ արդեն ծանոթ պատուհանը կբացվի, որտեղ այս տողում անհրաժեշտ է գրել այն հարցը, որի շուրջ ցանկանում ենք քննարկում ծավալել։ Դրա համար ես կվերադառնամ իմ նախագծին և ահա այս հարցերից կընտրեմ մեկը։ Օրինակ՝ հենց ա) և բ) հարցերը կարող են քննարկման թեմա դառնալ․ «Որո՞նք են Հին Հռոմի արքայական ժամանակաշրջանից հանրապետական ժամանակաշրջանի անցման կարևոր նախադրյալները և ինչու՞ էին այդ նախադրյալները կարևոր»։ Այս երկու հարցերը միասին ես տեղափոխեմ Question տող և մի փոքր դրանք կվերաձևակերպեմ։ Փաստորեն, ահա ունեմ պատրաստ հարց, որի շուրջ ցանկանում եմ քննարկում ծավալել իմ աշակերտների հետ։ Կարող եմ ընտրել պատասխանի ձևաչափ՝ կարճ պատասխան կամ բազմակի ընտրությամբ պատասխան։ Ես կընտրեմ կարճ պատասխան ձևաչափը։ Եվ ունեմ այստեղ հրահանգներ տալու հնարավորություն։ Որպեսզի աշակերտների համար հասկանալի լինի իմ նպատակը, հրահանգում կգրեմ, որ սա հարց է քննարկման համար․ «Սիրելի աշակերտներ, այս հարցի շուրջ կարող ենք քննարկում ծավալել։ Ազատ արտահայտեք ձեր կարծիքը»։ Այստեղ մենք նույնպես ունենք հնարավորություն ավելացնելու որևէ նյութ և ստեղծելու նյութեր։

Աջ հատվածում կարող ենք ընտրել, թե քանի՞ բալ ենք գնահատելու այս հարցի պատասխանները։ Սակայն, քանի որ սա քննարկում է, ես կընտրեմ Unmarked, այսինքն՝ չգնահատվող տարբերակը։ Կարող եմ ընտրել վերջնաժամկետ, թեմա (նորից՝ Հին Հռոմ) և այստեղ անհրաժեշտ է ուշադրություն դարձնել այս երկու տարբերակներին: Առաջին տարբերակում ասվում է՝ Students can reply to each other։ Այս տարբերակն ընտրելով ես թույլ եմ տալիս, որպեսզի աշակերտները կարողանան պատասխանել մեկը մյուսի հարցերին։ Քանի որ ես ցանկանում եմ, որ աշակերտները մեկը մյուսի հետ նույնպես քննարկում ծավալեն, ես այս տարբերակը կընտրեմ։ Հանելով այս տարբերակը, ես հնարավորություն եմ տալիս աշակերտներին պատասխանել միայն ինձ, այսինքն՝ ուսուցչին։ Մյուս տարբերակը, որը մենք կարող ենք ընտրել, կոչվում է՝ Students can edit answer: Սա նշանակում է, որ պատասխան տալուց հետո աշակերտները կարող են խմբագրել իրենց պատասխանները։ Քանի որ այս հարցը կամ քննարկումը, որը ես պատրաստվում եմ ծավալել, չի գնահատվելու և նպատակ ունի ապահովել իրենց շփումն ինձ հետ և խմբի ներսում, ես կընտրեմ, որ աշակերտներն ունենան հնարավորություն՝ խմբագրել իրենց պատասխանները։ Այս գործողությունները կատարելուց հետո սեղմում եմ Ask կոճակը և այս հարցն ուղարկվում է իմ բոլոր աշակերտներին։ Ահա։

Կարող ենք վերադառնալ Stream մենյու և տեսնել մեր բոլոր ստեղծած առաջադրանքները, նյութերը, թեստերը։ Մեկը մյուսի հետևից շարված են այստեղ։ Ձախ մասում մենք ունենք մեր առաջիկա վերջնաժամկետները, եթե վերջնաժամկետ սահմանվել է, և այն առաջադրանքները, որը որ պետք է իրականացնենք։ Կարող ենք սեղմել View all կոճակը և ավելի մեծ էկրանով դրանք տեսնել։

Հաջորդ տեսանյութում մենք կտեսնենք, թե ի՞նչ է տեսնում աշակերտը, ինչպե՞ս է միանում Google Classroom-ին և ինչպե՞ս է կատարում իրեն հանձնարարված առաջադրանքները։